               EUROPSKA KOMISIJA
            Bruxelles, 28.11.2018.
            COM(2018) 782 final
            2018/0401(NLE)
            Prijedlog
            ODLUKE VIJEĆA
            o određivanju sastava Odbora regija

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Člankom 305. Ugovora o funkcioniranju Europske unije (UFEU) predviđeno je da broj članova Odbora regija (dalje u tekstu: „Odbor”) ne smije biti veći od 350.

               Do stupanja na snagu Ugovora iz Lisabona sastav Odbora bio je propisan Ugovorima. Otada u skladu s člankom 305. drugim stavkom UFEU-a Vijeće, odlučujući jednoglasno na prijedlog Komisije, donosi odluku kojom se određuje sastav Odbora.

               Treba podsjetiti da je člankom 300. stavkom 5. UFEU-a predviđeno da pravila kojima se uređuje priroda sastava savjetodavnih tijela „Vijeće redovito preispituje kako bi se uzele u obzir gospodarske, društvene i demografske promjene u Uniji. Vijeće, na prijedlog Komisije, u tu svrhu donosi odluke.”

               S učinkom od 1. srpnja 2013. sastav Odbora prilagođen je člankom 24. stavkom 1. Akta o uvjetima pristupanja Republike Hrvatske
                  1
               , čijim je člankom 24. stavkom 2. predviđeno privremeno povećanje broja članova Odbora na 353 kako bi se uzelo u obzir pristupanje Republike Hrvatske. Za razdoblje 2015.–2020. Vijeće je 16. prosinca 2014. donijelo odluku o određivanju sastava Odbora
                  2
                kako bi se poštovao najveći broj od 350 članova predviđen Ugovorom. Tom su odlukom izaslanstva Estonije, Cipra i Luksemburga izgubila po jedno mjesto u Odboru.

               Tekući mandat Odbora istječe 25. siječnja 2020. Stoga je potrebno da Vijeće pravovremeno donese odluku o sastavu Odbora prije nego što pokrene postupak za obnovu mandata Odbora za razdoblje 2020.–2025.

               Povlačenjem Ujedinjene Kraljevine iz Europske unije 30. ožujka 2019. upraznit će se 24 mjesta u Odboru.

               Komisija smatra da postojeću ravnotežu u sastavu Odbora treba u najvećoj mogućoj mjeri održati jer je ona ishod uzastopnih međuvladinih konferencija.

               Stoga se predlaže da se Estoniji, Cipru i Luksemburgu vrate tri mjesta koja su te države izgubile zadnjom odlukom o određivanju sastava Odbora, a da se preostala upražnjena mjesta zadrže kao rezerva za moguća buduća proširenja. Tako bi broj članova Odbora za razdoblje 2020.–2025. iznosio 329.

               •Dosljednost s postojećim odredbama politike u određenom području

                  Nije primjenjivo.

               •Dosljednost u odnosu na druge politike Unije

               Komisija ovaj prijedlog donosi istodobno s prijedlogom o sastavu Gospodarskog i socijalnog odbora. Treba zadržati jednakost raspodjele mjesta po državama članicama u tim dvama odborima.

               Ugovori ne sadržavaju odredbe o metodi određivanja sastava Gospodarskog i socijalnog odbora ili Odbora regija u okviru najvećeg broja od 350 članova. To je u suprotnosti s kriterijima za sastav Europskog parlamenta, koji su utvrđeni člankom 14. stavkom 2. Ugovora o Europskoj uniji. Dok se Parlament sastoji od izravno izabranih predstavnika građana Unije, Odbor se sastoji od predstavnika regionalnih i lokalnih tijela (članak 300. stavak 3. UFEU-a). Stoga je najvažnije osigurati da se u Odboru čuje glas regionalnih i lokalnih tijela, a ne uspostaviti izravnu korelaciju s brojem stanovnika država članica.

               U komunikaciji „Načela supsidijarnosti i proporcionalnosti: jačanje njihove uloge u donošenju politika EU-a”
                  3
                navode se načini na koje se tijelima lokalne i regionalne vlasti i njihovim organizacijama može omogućiti učinkovito sudjelovanje u pripremi i provedbi politika Unije te se naglašava važnost uloge Odbora regija u ostvarenju tog cilja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Prijedlog se temelji na članku 305. UFEU-a, kojim se predviđa da se sastav Odbora određuje jednoglasnom odlukom Vijeća.

               •Supsidijarnost (za neisključivu nadležnost)

                  Nije primjenjivo.

               •Proporcionalnost

                  Nije primjenjivo.

               •Odabir instrumenta

                  Člankom 305. drugim stavkom UFEU-a predviđeno je da Vijeće, odlučujući jednoglasno na prijedlog Komisije, donosi odluku kojom se određuje sastav Odbora.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

                  Nije primjenjivo.

               •Savjetovanja s dionicima

                  Pripremajući ovaj prijedlog Komisija je blisko surađivala s predstavnicima država članica i nekoliko se puta s njima sastala. Odbor je Komisiji poslao preporuku, koja se temelji na odluci njegova Predsjedništva od 3. srpnja 2018.
                     4
                  , u kojoj predlaže da se Estoniji, Cipru i Luksemburgu vrate tri izgubljena mjesta, a da se preostala upražnjena mjesta ne preraspodijele, čime bi broj članova za mandat 2020.–2025. iznosio 329.

               •Prikupljanje i primjena stručnih znanja

                  Nije primjenjivo.

               •Procjena učinka

                  Prijedlog nije popraćen posebnom procjenom učinka jer se ne očekuje da će imati znatan ekonomski ili socijalni učinak ni učinak na okoliš.

               •Primjerenost propisa i pojednostavljivanje

                  Nije primjenjivo.

               •Temeljna prava

                  Nije primjenjivo.

               4.UTJECAJ NA PRORAČUN

                  Smanjenje broja mjesta zbog povlačenja Ujedinjene Kraljevine iz Europske unije moglo bi imati učinak smanjenja ukupnog proračuna Odbora.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo.

               •Dokumenti s obrazloženjima (za direktive)

                  Nije primjenjivo.

               •Stupanje na snagu

               Predlaže se da Vijeće odgodi primjenu ove Odluke do dana nakon isteka tekućeg mandata Odbora.

               2018/0401 (NLE)

               Prijedlog

               ODLUKE VIJEĆA

               o određivanju sastava Odbora regija

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 305.,

               uzimajući u obzir prijedlog Europske komisije,

               budući da:

               (1)Člankom 300. Ugovora utvrđuju se pravila o sastavu Odbora regija.

               (2)Odlukom Vijeća (EU) 2014/930
                  5
                sastav Odbora regija prilagođen je kako bi se uzelo u obzir pristupanje Republike Hrvatske. Estonija, Cipar i Luksemburg izgubili su po jedno mjesto kako bi se riješio problem neusklađenosti najvećeg broja članova utvrđenog Ugovorom i broja članova nakon pristupanja Hrvatske.

               (3)U preambuli Odluke (EU) 2014/930 navodi se da se ona treba pravovremeno preispitati prije mandata Odbora koji počinje 2020.

               (4)Odbor regija donio je 3. srpnja 2018. preporuke Komisiji i Vijeću o svojem budućem sastavu
                  6
               .

               (5)Postojeću ravnotežu u sastavu Odbora regija trebalo bi u najvećoj mogućoj mjeri održati jer je ona ishod uzastopnih međuvladinih konferencija.

               (6)Povlačenjem Ujedinjene Kraljevine iz Europske unije upraznit će se 24 mjesta u Odboru. Stoga je moguće ponovno uspostaviti ravnotežu u raspodjeli mjesta koja je postojala prije donošenja Odluke Vijeća (EU) 2014/930,

               DONIJELO JE OVU ODLUKU:

               Članak 1.

               Sastav je članstva Odbora regija sljedeći:

               Belgija
                     12

               Bugarska
                     12

               Češka
                     12

               Danska
                     9

               Njemačka
                     24

               Estonija
                     7

               Irska
                     9

               Grčka
                     12

               Španjolska
                     21

               Francuska
                     24

               Hrvatska
                     9

               Italija
                     24

               Cipar
                     6

               Latvija
                     7

               Litva
                     9

               Luksemburg
                     6

               Mađarska
                     12

               Malta
                     5

               Nizozemska
                     12

               Austrija
                     12

               Poljska
                     21

               Portugal
                     12

               Rumunjska
                     15

               Slovenija
                     7

               Slovačka
                     9

               Finska
                     9

               Švedska
                     12.

               Članak 2.

               Ova Odluka stupa na snagu dvadesetog dana od dana objave u Službenom listu Europske unije.

               Primjenjuje se od 26. siječnja 2020.

               Članak 3.

               Ova je Odluka upućena državama članicama.

               Sastavljeno u Bruxellesu,

                     Za Vijeće

                     Predsjednik

                     (1)

                        Akt o uvjetima pristupanja Republike Hrvatske i prilagodbama Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, SL L 112, 24.4.2012., str. 6.–110.

                     (2)

                        Odluka Vijeća br. 2014/930/EU, SL L 365, 19.12.2014., str. 143.–144.

                     (3)

                        COM(2018) 703 final, donesena 23. listopada 2018.

                     (4)

                        Dopis predsjednika Odbora Komisiji od 27. srpnja 2018.

                     (5)

                        Odluka Vijeća br. 2014/930/EU, SL L 365, 19.12.2014., str. 143.–144.

                     (6)

                        Odluka Predsjedništva Odbora regija od 3. srpnja 2018.


               EUROPSKA KOMISIJA
            Bruxelles, 31.1.2019.
            COM(2019) 32 final
            2019/0022(NLE)
            Prijedlog
            ODLUKE VIJEĆA
            o stajalištu koje treba zauzeti, u ime Europske unije, u zajedničkom odboru EGP-a o izmjeni Priloga IX. (Financijske usluge) Sporazumu o EGP-u(Uredba o tržištima financijskih instrumenata (MiFiR) i Direktiva MiFID II)
            (Tekst značajan za EGP)

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

                  Nacrtom odluke Zajedničkog odbora EGP-a (priloženim predloženoj odluci Vijeća) želi se izmijeniti Prilog IX. (Financijske usluge) Sporazumu o EGP-u kako bi se u njega uključile Uredba o tržištima financijskih instrumenata (MiFiR) i Direktiva MiFID II
                     1
                  .

               Prilagodbe u nacrtima priloženih odluka Zajedničkog odbora EGP-a nadilaze puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               •Dosljednost s postojećim odredbama politike u određenom području

               Priloženim nacrtom odluke Zajedničkog odbora EGP-a proširuje se već postojeća politika EU-a na države EFTA-e koje su članice EGP-a (Norveška, Island i Lihtenštajn).

               •Dosljednost u odnosu na druge politike Unije

               Proširenje pravne stečevine EU-a na države EFTA-e koje su članice EGP-a uključivanjem u Sporazum o EGP-u provodi se u skladu s ciljevima i načelima tog sporazuma čiji je cilj uspostaviti dinamičan i homogen Europski gospodarski prostor utemeljen na zajedničkim pravilima i jednakim uvjetima tržišnog natjecanja.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Zakonodavstvo koje se treba uključiti u Sporazum o EGP-u temelji se na članku 114. Ugovora o funkcioniranju Europske unije.

               Člankom 1. stavkom 3. Uredbe Vijeća (EZ) br. 2894/94
                  2
                o rješenjima za provedbu Sporazuma o EGP-u predviđa se da Vijeće na prijedlog Komisije utvrđuje stajalište o takvim odlukama koje treba zauzeti u ime Unije.

               Europska služba za vanjsko djelovanje (ESVD) u suradnji sa službama Komisije Vijeću na donošenje podnosi nacrte odluka Zajedničkog odbora EGP-a koji predstavljaju stajalište Unije. ESVD se nada da će ga moći što prije iznijeti u Zajedničkom odboru EGP-a.

               •Supsidijarnost (za neisključivu nadležnost)

               Prijedlog je u skladu s načelom supsidijarnosti iz sljedećeg razloga:

               cilj ovog prijedloga, to jest osiguravanje homogenosti unutarnjeg tržišta, ne mogu u dovoljnoj mjeri ostvariti države članice i stoga se, zbog svojih učinaka, može bolje ostvariti na razini Unije.

               Postupak uključivanja pravne stečevine EU-a u Sporazum o EGP-u provodi se u skladu s Uredbom Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru, kojom se potvrđuje zauzeti pristup.

               •Proporcionalnost

               U skladu s načelom proporcionalnosti ovaj prijedlog ne prelazi ono što je potrebno za ostvarivanje njegova cilja.

               •Odabir instrumenta

               U skladu s člankom 98. Sporazuma o EGP-u, odabrani je instrument odluka Zajedničkog odbora EGP-a. Zajednički odbor EGP-a osigurava učinkovitu provedbu i primjenu Sporazuma o EGP-u. U tu svrhu on donosi odluke u slučajevima koji su predviđeni u Sporazumu o EGP-u.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Nije primjenjivo.

               4.UTJECAJ NA PRORAČUN

               Ne očekuje se da će uključivanje navedene uredbe u Sporazum o EGP-u utjecati na proračun.

               5.OSTALI DIJELOVI

               •Detaljno obrazloženje posebnih odredbi prijedloga

               Članci 11.–13., članak 41. stavak 2. – Bonitetna ocjena nerezidenata namjeravanih stjecatelja (Zajednička izjava uz Odluku Zajedničkog odbora EGP-a) i najpovoljniji tretman za društva unutar EGP-a (prilagodba (f) u odnosu na Direktivu 2014/65/EU)

               Cilj Sporazuma o EGP-u načelno nije uređivanje odnosa između ugovornih stranaka i trećih zemalja (vidjeti posebno uvodnu izjavu 16. u preambuli Sporazuma o EGP-u). Sporazumom o EGP-u nije predviđena liberalizacija tokova kapitala niti davanje prava u pogledu slobode poslovnog nastana ili sudjelovanja u kapitalu društava u pogledu nerezidenata (vidjeti članke 31. i 34., 40. i 124. Sporazuma o EGP-u).

               U Zajedničkoj izjavi uz Odluku Zajedničkog odbora EGP-a stoga je navedeno da su ugovorne stranke suglasne da se uključivanjem Direktive 2014/65/EU u Sporazum o EGP-u ne dovodi u pitanje opće nacionalno zakonodavstvo o provjeri izravnih stranih ulaganja u pogledu sigurnosti ili javnog poretka.

               Nadalje, prilagodbom (f) pojašnjava se da se društva iz trećih zemalja koje ovlasti nacionalno nadležno ili sektorsko tijelo (NCA) možda ne stavljaju u povoljniji položaj od društava iz Europskoga gospodarskog prostora.Izuzeća u pogledu vlasničkih instrumenata (prilagodba (g) u odnosu na Uredbu (EU) br. 600/2014)

               Člankom 4. stavkom 4. MiFIR-a predviđa se da ESMA prati primjenu izuzeća koja su odobrili NCA-i i podnese godišnje izvješće Komisiji. Budući da će ESMA isto tako biti nadležna za praćenje primjene izuzeća u državama EFTA-e koje su članice EGP-a, prilagodbom (g) i. osigurava se da ESMA isto tako svoje godišnje izvješće podnosi Nadzornom tijelu EFTA-e kako bi mu omogućila da izvršava svoju nadzornu funkciju na temelju članka 109. Sporazuma o EGP-u.

                  Nadalje, prilagodbom (g) ii. mijenja se krajnji datum za izuzeća koja odobre NCA-i države EFTA-e koje su članice EGP-a na temelju zakonodavstva koje je bilo na snazi prije stupanja na snagu MiFIR-a i koja ESMA treba preispitati do 3. siječnja 2019. u skladu s člankom 4. stavkom 7. MiFIR-a kako bi se uzeo u obzir datum stupanja na snagu MiFIR-a u kontekstu EGP-a.

               Obavijesti mjesta trgovanja o izuzeću (prilagodba (i) u odnosu na Uredbu (EU) br. 600/2014)

               Na temelju članka 36. stavka 5. MiFIR-a, mjesto trgovanja obavješćuje ESMA-u i svoj NCA ako ne želi biti obvezano člankom 36. u pogledu izvedenica kojima se trguje na burzi.

               U pogledu mjesta trgovanja u državama EFTA-e koje su članice EGP-a, Nadzorno tijelo EFTA-e nadležno je nadzorno tijelo i od njih prima obavijesti. Prilagodbom (i) i. stoga se mijenja tekst članka 36. stavka 5. MiFIR-a u tu svrhu.

                  Kako bi se jamčila transparentnost informacija o proširenom unutarnjem tržištu svim subjektima iz EGP-a, prilagodbom (i) ii. predviđa se da i ESMA obavijesti koje primi Nadzorno tijelo EFTA-e uključi u popis za objavu.

               Obveza licenciranja novih referentnih vrijednosti (prilagodba (j) u odnosu na Uredbu (EU) br. 600/2014)

               U skladu s člankom 7. Sporazuma o EGP-u, samo su akti koji su uključeni u Sporazum o EGP-u obvezujući za države EFTA-e koje su članice EGP-a. Obveza licenciranja novih referentnih vrijednosti utvrđenih nakon stupanja na snagu MiFIR-a može se stoga primjenjivati tek od stupanja na snagu Odluke Zajedničkog odbora kojim se on uključuje u Sporazum o EGP-u.  Prilagodbom (j) i. mijenja se tekst članka 37. stavka 2. u tu svrhu.

                  Osim toga, prilagodbom (j) ii. usklađuju se upućivanja na članke 101. i 102. UFEU-a u pogledu pravila tržišnog natjecanja kako bi upućivala na članke 53. i 54. Sporazuma o EGP-u, koji čine zajednički referentni pravni okvir među ugovornim strankama Sporazuma o EGP-u.

               2019/0022 (NLE)

               Prijedlog

               ODLUKE VIJEĆA

               o stajalištu koje treba zauzeti, u ime Europske unije, u zajedničkom odboru EGP-a o izmjeni Priloga IX. (Financijske usluge)
                  Sporazumu o EGP-u

                  (Uredba o tržištima financijskih instrumenata (MiFiR) i Direktiva MiFID II)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog IX. Sporazumu o EGP-u, koji sadržava odredbe o financijskim uslugama.

               (3)Uredba (EU) br. 600/2014 Europskog parlamenta i Vijeća
                  5
                i Direktiva 2014/65/EU Europskog parlamenta i Vijeća
                  6
                trebaju se uključiti u Sporazum o EGP-u.

               (4)Prilog IX. Sporazumu o EGP-u trebalo bi stoga na odgovarajući način izmijeniti.

               (5)Stajalište Unije u zajedničkom odboru EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

               Članak 1.

               Stajalište koje treba zauzeti, u ime Unije, u zajedničkom odboru EGP-a o predloženoj izmjeni Priloga IX. (Financijske usluge) Sporazumu o EGP-u temelji se na nacrtima odluka Zajedničkog odbora EGP-a priloženima ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012, kako je ispravljena u SL L 270, 15.10.2015., str. 4., SL L 187, 12.7.2016., str. 30. i SL L 278, 27.10.2017., str. 54.Direktiva 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU, kako je ispravljena u SL L 188, 13.7.2016., str. 28., SL L 273, 8.10.2016., str. 35. i SL L 64, 10.3.2017., str. 116.

                     (2)

                        SL L 305, 30.11.1994., str. 6.–8.

                     (3)

                        SL L 305, 30.11.1994., str. 6.

                     (4)

                        SL L 1, 3.1.1994., str. 3.

                     (5)

                        Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012, kako je ispravljena u SL L 270, 15.10.2015., str. 4., SL L 187, 12.7.2016., str. 30. i SL L 278, 27.10.2017., str. 54.

                     (6)

                        Direktiva 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU, kako je ispravljena u SL L 188, 13.7.2016., str. 28., SL L 273, 8.10.2016., str. 35. i SL L 64, 10.3.2017., str. 116.

    ---documentbreak---

               EUROPSKA KOMISIJA
            Bruxelles, 31.1.2019.
            COM(2019) 32 final
            PRILOG
            EMPTY
            Prijedlogu odluke Vijeća
            o stajalištu koje treba zauzeti, u ime Europske unije, u zajedničkom odboru EGP-a o izmjeni Priloga IX. (Financijske usluge)Sporazumu o EGP-u(Uredba o tržištima financijskih instrumenata (MiFiR) i Direktiva MiFID II)

               PRILOG

               ODLUKA ZAJEDNIČKOG ODBORA EGP-a
                  br.

               оd

               o izmjeni Priloga IX. (Financijske usluge) Sporazumu o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012
                  1
               , kako je ispravljena u SL L 270, 15.10.2015., str. 4., SL L 187, 12.7.2016., str. 30. i SL L 278, 27.10.2017., str. 54. treba se uključiti u Sporazum o EGP-u.

               (2)Uredba (EU) 2016/1033 Europskog parlamenta i Vijeća od 23. lipnja 2016. o izmjeni Uredbe (EU) br. 600/2014 o tržištima financijskih instrumenata, Uredbe (EU) br. 596/2014 o zlouporabi tržišta i Uredbe (EU) br. 909/2014 o poboljšanju namire vrijednosnih papira u Europskoj uniji i o središnjim depozitorijima vrijednosnih papira
                  2
                treba se uključiti u Sporazum o EGP-u.

               (3)Direktiva 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU
                  3
               , kako je ispravljena u SL L 188, 13.7.2016., str. 28., SL L 273, 8.10.2016., str. 35. i SL L 64, 10.3.2017., str. 116. treba se uključiti u Sporazum o EGP-u.

               (4)Direktiva (EU) 2016/1034 Europskog parlamenta i Vijeća od 23. lipnja 2016. o izmjeni Direktive 2014/65/EU o tržištu financijskih instrumenata
                  4
                treba se uključiti u Sporazum o EGP-u.

               (5)Direktivom 2014/65/EU stavlja se izvan snage Direktiva 2004/39/EZ Europskog parlamenta i Vijeća
                  5
               , koja je uključena u Sporazum o EGP-u i koja se stoga treba isključiti iz njega.

               (6)U Uredbi (EU) br. 600/2014 Europskog parlamenta i Vijeća navedeni su slučajevi u kojima Europsko nadzorno tijelo za bankarstvo (EBA) i Europsko nadzorno tijelo za vrijednosne papire i tržišta kapitala (ESMA) mogu privremeno zabraniti ili ograničiti određene financijske aktivnosti i utvrđeni su uvjeti za to, u skladu s člankom 9. stavkom 5. Uredbe (EU) br. 1093/2010 Europskog parlamenta i Vijeća
                  6
               , odnosno Uredbe (EU) br. 1095/2010 Europskog parlamenta i Vijeća
                  7
               . Za potrebe Sporazuma o EGP-u, kad je riječ o državama EFTA-e, te ovlasti izvršava Nadzorno tijelo EFTA-e u skladu s točkama 31.g i 31.i Priloga IX. Sporazumu o EGP-u i u skladu s uvjetima propisanima u njemu. Kako bi se osigurali uključivanje stručnog znanja EBA-e i ESMA-e u postupak te usklađenost između dva stupa EGP-a, te odluke Nadzornog tijela EFTA-e donosit će se na temelju nacrta koje je pripremila EBA ili ESMA, ovisno o slučaju. Tako će se očuvati ključne prednosti nadzora koji provodi jedno nadležno tijelo. Ugovorne stranke sporazumjele su se da se ovom Odlukom provodi dogovor iz zaključaka
                  8
                ministara financija i gospodarstva članica EU-a te država EFTA-e koje su članice EGP-a od 14. listopada 2014. o uključivanju uredbi EU-a o europskim nadzornim tijelima u Sporazum o EGP-u.

               (7)Prilog IX. Sporazumu o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Prilog IX. Sporazumu o EGP-u mijenja se kako slijedi:

               1.U točki 13.b (Direktiva 2002/92/EZ Europskog parlamenta i Vijeća) dodaje se sljedeće:

               „, kako je izmijenjena:

               —32014 L 0065: Direktivom 2014/65/EU Europskog parlamenta i Vijeća od 15. svibnja 2014. (SL L 173, 12.6.2014., str. 349.), kako je ispravljena u SL L 188, 13.7.2016., str. 28., SL L 273, 8.10.2016., str. 35. i SL L 64, 10.3.2017., str. 116.”

               2.Tekst točke 31.ba (Direktiva 2004/39/EZ Europskog parlamenta i Vijeća) zamjenjuje se sljedećim:

               „32014 L 0065: Direktiva 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (SL L 173, 12.6.2014., str. 349.), kako je ispravljena u SL L 188, 13.7.2016., str. 28., SL L 273, 8.10.2016., str. 35. i SL L 64, 10.3.2017., str. 116., kako je izmijenjena:

               —32016 L 1034: Direktivom (EU) 2016/1034 Europskog parlamenta i Vijeća od 23. lipnja 2016. (SL L 175, 30.6.2016., str. 8.).

               Za potrebe ovog Sporazuma odredbe Direktive sadržavaju sljedeće prilagodbe:

               (a)neovisno o odredbama Protokola 1 uz ovaj Sporazum i osim ako je drukčije predviđeno ovim Sporazumom, izrazi „države članice” i „nadležna tijela” tumače se tako da uključuju, osim značenja iz Direktive, države EFTA-e, odnosno njihova nadležna tijela;

               (b)upućivanja na „članove ESSB-a” tumače se tako da uključuju, uz njihovo značenje u skladu s Direktivom, središnje banke država EFTA-e;

               (c)upućivanja na druge akte u Direktivi smatraju se relevantnima u mjeri i obliku u kojima su ti akti uključeni u Sporazum;

               (d)u članku 3. stavku 2., kad je riječ o državama EFTA-e, riječi „2. srpnja 2014.” glase „datuma stupanja na snagu Odluke Zajedničkog odbora EGP-a br. .../... od ... [ova Odluka]”, a riječi „3. srpnja 2019.” glase „pet godina nakon toga”;

               (e)u članku 16. stavku 11., kad je riječ o državama EFTA-e, riječi „2. srpnja 2014.” glase „datuma stupanja na snagu Odluke Zajedničkog odbora EGP-a br. .../... od ... [ova Odluka]”;

               (f)u članku 41. stavku 2. riječ „Unije” zamjenjuje se riječju „EGP-a”;

               (g)u članku 57.:

               i.u drugom podstavku stavka 5. riječi „ona poduzima mjere” zamjenjuju se riječima „ESMA ili, ovisno o slučaju, Nadzorno tijelo EFTA-e, poduzima mjere”;

               ii.u stavku 6. nakon riječi „ESMA” umeću se riječi „ili, ovisno o slučaju, Nadzorno tijelo EFTA-e”;

               (h)u članku 70. stavku 6. točkama (f) i (g), kad je riječ o državama EFTA-e, riječi „dan 2. srpnja 2014.” glase „datum stupanja na snagu Odluke Zajedničkog odbora EGP-a br. .../... od ... [ova Odluka]”;

               (i)u članku 79.:

               i.u drugom podstavku stavka 1. nakon riječi „ESMA” u odgovarajućem rodu, broju i padežu umeću se riječi „ili, ovisno o slučaju, Nadzorno tijelo EFTA-e” u odgovarajućem rodu, broju i padežu;

               ii.u petom podstavku stavka 1. nakon riječi „Komisiji, ESMA-i” umeću se riječi „, Nadzornom tijelu EFTA-e”;

               (j)u članku 81. stavku 5., članku 82. stavku 2. i članku 87. stavku 1. nakon riječi „ESMA” u odgovarajućem rodu, broju i padežu umeću se riječi „ili, ovisno o slučaju, Nadzorno tijelo EFTA-e” u odgovarajućem rodu, broju i padežu;

               (k)u članku 86. riječi „ESMA-i, koja” zamjenjuju se riječima „ESMA-i. ESMA ili, ovisno o slučaju, Nadzorno tijelo EFTA-e”;

               (l)u članku 95. stavku 1., kad je riječ o državama EFTA-e, riječi „3. siječnja 2018.” glase „datuma stupanja na snagu Odluke Zajedničkog odbora EGP-a br. .../... od ... [ova Odluka]”.”

               3.Tekst točke 31.baa (izbrisan) zamjenjuje se sljedećim:

               „32014 R 0600: Uredba (EU) br. 600/2014 Europskog parlamenta i Vijeća od 15. svibnja 2014. o tržištima financijskih instrumenata i izmjeni Uredbe (EU) br. 648/2012 (SL L 173, 12.6.2014., str. 84.), kako je ispravljena u SL L 270, 15.10.2015., str. 4., SL L 187, 12.7.2016., str. 30. i SL L 278, 27.10.2017., str. 54., kako je izmijenjena:

               —32016 R 1033: Uredbom (EU) 2016/1033 Europskog Parlamenta i Vijeća od 23. lipnja 2016. (SL L 175, 30.6.2016., str. 1.).

               Za potrebe ovog Sporazuma odredbe Uredbe sadržavaju sljedeće prilagodbe:

               (a)neovisno o odredbama Protokola 1 uz ovaj Sporazum i osim ako je drukčije predviđeno ovim Sporazumom, izrazi „države članice” i „nadležna tijela” tumače se tako da uključuju, osim značenja iz Uredbe, države EFTA-e, odnosno njihova nadležna tijela;

               (b)upućivanja na članove ESSB-a tumače se tako da uključuju, uz njihovo značenje u skladu s Uredbom, središnje banke država EFTA-e;

               (c)ako nije drukčije predviđeno u ovom Sporazumu, Europsko nadzorno tijelo za bankarstvo (EBA) ili Europsko nadzorno tijelo za vrijednosne papire i tržišta kapitala (ESMA), ovisno o slučaju, te Nadzorno tijelo EFTA-e surađuju, razmjenjuju informacije i uzajamno se savjetuju za potrebe Uredbe, posebice prije poduzimanja svake mjere;

               (d)upućivanja na druge akte u Uredbi smatraju se relevantnima u mjeri i obliku u kojima su ti akti uključeni u Sporazum;

               (e)upućivanja na ovlasti ESMA-e iz članka 19. Uredbe (EU) br. 1095/2010 Europskog parlamenta i Vijeća u Uredbi smatraju se, u slučajevima predviđenima u točki 31.i ovog Priloga i u skladu s njom, upućivanjima na ovlasti Nadzornog tijela EFTA-e kad je riječ o državama EFTA-e;

               (f)u članku 1. stavku 1. točki (e):

               i.kad je riječ o državama EFTA-e, riječi „nadležnih tijela, ESMA-e i EBA-e” glase „nadležnih tijela i Nadzornog tijela EFTA-e”;

               ii.nakon riječi „ovlasti ESMA-e” umeću se riječi „ili, prema potrebi, Nadzornog tijela EFTA-e”;

               (g)u članku 4.:

               i.u stavku 4. nakon riječi „Komisiji” umeću se riječi „i Nadzornom tijelu EFTA-e”;

               ii.u stavku 7. nakon riječi „3. siječnja 2018.” umeću se riječi „ili, kad je riječ o izuzećima koja su odobrila nadležna tijela država EFTA-e, prije datuma stupanja na snagu Odluke Zajedničkog odbora EGP-a br. .../... od ... [ova Odluka]”;

               (h)u članku 7. stavku 1., članku 9. stavku 2., članku 11. stavku 1. i članku 19. stavku 1. nakon riječi „Komisiji” umeću se riječi „i Nadzornom tijelu EFTA-e”;

               (i)u članku 36. stavku 5.:

               i.u prvoj i drugoj rečenici, kada je riječ o državama EFTA-e, riječ „ESMA” glasi „Nadzorno tijelo EFTA-e”;

               ii.nakon riječi „ESMA objavljuje popis svih obavijesti koje primi” umeću se riječi „i u popis dodaje sve obavijesti koje primi Nadzorno tijelo EFTA-e”;

               (j)u članku 37. stavku 2.:

               i.kad je riječ o državama EFTA-e, riječi „3. siječnja 2018.” glase „datuma stupanja na snagu Odluke Zajedničkog odbora EGP-a br. .../... od ... [ova Odluka]”;

               ii.riječi „članke 101. i 102. UFEU-a” zamjenjuju se riječima „članke 53. i 54. Sporazuma o EGP-u”;

               (k)u članku 40.:

               i.kad je riječ o državama EFTA-e, riječ „ESMA” u stavcima 1.–4., 6. i 7. glasi „Nadzorno tijelo EFTA-e”;

               ii.kad je riječ o državama EFTA-e, riječi „pravu Unije” u stavku 2. glase „Sporazumu o EGP-u”;

               iii.u stavku 3. riječi „nakon savjetovanja s javnim tijelima” zamjenjuju se riječima „nakon savjetovanja ESMA-e s javnim tijelima”;

               iv.u stavku 3. riječi „bez izdavanja mišljenja navedenog” zamjenjuju se riječima „, a da ESMA ne izda mišljenje navedeno”;

               v.u stavku 5. riječi „svakoj odluci o poduzimanju bilo kakve mjere” zamjenjuju se riječima „svim svojim odlukama o poduzimanju mjera”;

               vi.u stavku 5. nakon riječi „ovom članku” umeću se riječi „. Nadzorno tijelo EFTA-e na svojoj internetskoj stranici objavljuje obavijest o svim svojim odlukama o poduzimanju bilo koje mjere iz ovog članka. Upućivanje na objavu obavijesti Nadzornog tijela EFTA-e postavlja se na internetsku stranicu ESMA-e”;

               (l)u članku 41.:

               i.kad je riječ o državama EFTA-e, riječ „EBA” u stavcima 1.–4., 6. i 7. glasi „Nadzorno tijelo EFTA-e”;

               ii.kad je riječ o državama EFTA-e, riječi „pravu Unije” u stavku 2. glase „Sporazumu o EGP-u”;

               iii.u stavku 3. riječi „bez izdavanja mišljenja navedenog” zamjenjuju se riječima „, a da EBA ne izda mišljenje navedeno”;

               iv.u stavku 5. riječi „svakoj odluci o poduzimanju bilo kakve mjere” zamjenjuju se riječima „svim svojim odlukama o poduzimanju mjera”;

               v.u stavku 5. nakon riječi „ovom članku” umeću se riječi „. Nadzorno tijelo EFTA-e na svojoj internetskoj stranici objavljuje obavijest o svim svojim odlukama o poduzimanju bilo koje mjere iz ovog članka. Upućivanje na objavu obavijesti Nadzornog tijela EFTA-e postavlja se na internetsku stranicu EBA-e”;

               (m)u članku 45.:

               i.u stavku 1. nakon riječi „ESMA” umeću se riječi „ili, kad je riječ o državama EFTA-e, Nadzorno tijelo EFTA-e”;

               ii.u stavcima 2., 4., 5., 8. i 9. te prvom podstavku stavka 3. nakon riječi „ESMA” umeću se riječi „ili, ovisno o slučaju, Nadzorno tijelo EFTA-e”;

               iii.u drugom i trećem podstavku stavka 3. nakon riječi „prije poduzimanja bilo koje mjere povezane” umeću se riječi „ili, ovisno o slučaju, sastavljanja nacrta za Nadzorno tijelo EFTA-e povezanih”;

               iv.u stavku 6. riječi „o svakoj odluci” glase „o svim svojim odlukama”;

               v.u stavku 6. nakon riječi „stavka 1. točke (c)” umeću se riječi „. Nadzorno tijelo EFTA-e na svojoj internetskoj stranici objavljuje obavijest o svim svojim odlukama o nametanju ili obnavljanju bilo koje mjere iz stavka 1. točke (c). Upućivanje na objavu obavijesti Nadzornog tijela EFTA-e postavlja se na internetsku stranicu ESMA-e”;

               vi.u stavku 7. nakon riječi „kada je obavijest objavljena” umeću se riječi „na internetskoj stranici ESMA-e ili, kad je riječ o mjerama koje je donijelo Nadzorno tijelo EFTA-e, kada je obavijest objavljena na internetskoj stranici Nadzornog tijela EFTA-e”.”

               4.U točki 31.bc (Uredba (EU) br. 648/2012 Europskog parlamenta i Vijeća) dodaje se sljedeća alineja:

               „—32014 R 0600: Uredbom (EU) br. 600/2014 Europskog parlamenta i Vijeća od 15. svibnja 2014. (SL L 173, 12.6.2014., str. 84.), kako je ispravljena u SL L 270, 15.10.2015., str. 4., SL L 187, 12.7.2016., str. 30. i SL L 278, 27.10.2017., str. 54.”

               Članak 2.

               Vjerodostojni su tekstovi uredbi (EU) br. 600/2014, kako je ispravljena u SL L 270, 15.10.2015., str. 4., SL L 187, 12.7.2016., str. 30. te SL L 278, 27.10.2017., str. 54. i (EU) 2016/1033 te direktiva 2014/65/EU kako je ispravljena u SL L 188, 13.7.2016., str. 28., SL L 273, 8.10.2016., str. 35. i SL L 64, 10.3.2017., str. 116. i (EU) 2016/1034 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.

               Ova Odluka stupa na snagu prvog dana nakon posljednje obavijesti iz članka 103. stavka 1. Sporazuma o EGP-u*.

                  9Članak 4.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici
                     Zajedničkog odbora EGP-a

               Zajednička izjava ugovornih stranaka

               uz Odluku br. […] o uključivanju Direktive 2014/65/EU u Sporazum o EGP-u

               [za donošenje zajedno s Odlukom i za objavu u SL-u]

               Ugovorne stranke suglasne su da se uključivanjem Direktive 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU u Sporazum o EGP-u ne dovodi u pitanje nacionalno zakonodavstvo o provjeri izravnih stranih ulaganja u pogledu sigurnosti ili javnog poretka.

                     (1)

                        SL L 173, 12.6.2014., str. 84.

                     (2)

                        SL L 175, 30.6.2016., str. 1.

                     (3)

                        SL L 173, 12.6.2014., str. 349.

                     (4)

                        SL L 175, 30.6.2016., str. 8.

                     (5)

                        SL L 145, 30.4.2004., str. 1.

                     (6)

                        SL L 331, 15.12.2010., str. 12.

                     (7)

                        SL L 331, 15.12.2010., str. 84.

                     (8)

                        Zaključci Vijeća ministara financija i gospodarstva članica EU-a te država EFTA-e koje su članice EGP-a, 14178/1/14 REV 1.

                     (9)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 22.2.2019.
            COM(2019) 105 final
            2019/0055(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Zajedničkom odboru osnovanom Sporazumom o strateškom partnerstvu između Europske unije i njezinih država članica, s jedne strane, i Japana, s druge strane, u pogledu donošenja njegova poslovnika

               OBRAZLOŽENJE

               1.PREDMET PRIJEDLOGA

                  Prijedlog se odnosi na odluku o stajalištu koje u ime Unije treba zauzeti u Zajedničkom odboru osnovanom Sporazumom o strateškom partnerstvu između Europske unije i njezinih država članica, s jedne strane, i Japana, s druge strane, u vezi s predviđenim donošenjem odluke o poslovniku Zajedničkog odbora.

               2.KONTEKST PRIJEDLOGA

               2.1.Sporazum o strateškom partnerstvu između EU-a i Japana

               Cilj je Sporazuma o strateškom partnerstvu između Europske unije i njezinih država članica, s jedne strane, i Japana, s druge strane („Sporazum”), jačanje partnerstva između EU-a i njegovih država članica i Japana te produbljivanje i jačanje bilateralne suradnje u pitanjima od obostranog interesa, odražavajući zajedničke vrijednosti i načela. To će se postići mjerama kao što je jačanje dijaloga na visokoj razini. Sporazumom će se uspostaviti usklađen, pravno obvezujući okvir za odnose EU-a s Japanom. Sporazum je potpisan 17. srpnja 2018. u Tokiju te se privremeno primjenjuje od 1. veljače 2019.

               2.2.Zajednički odbor

               Zajednički odbor osnovan je člankom 42. Sporazuma. Glavna mu je zadaća koordinirati sveobuhvatno partnerstvo koje se temelji na Sporazumu i osigurati pravilno funkcioniranje i učinkovitu provedbu Sporazuma. Druge funkcije Zajedničkog odbora uključuju: djelovanje kao forum za objašnjenje svih relevantnih izmjena politika, programa i ovlasti povezanih sa Sporazumom, odlučivanje o dodatnim područjima suradnje koja nisu navedena u Sporazumu pod uvjetom da su u skladu s ciljevima Sporazuma te nastojanje da riješi sporove koji bi mogli nastati pri tumačenju, primjeni ili provedbi Sporazuma.

               Zajednički odbor prema potrebi daje preporuke i donosi odluke te olakšava posebne aspekte suradnje na temelju Sporazuma. Zajednički odbor djeluje konsenzusom i trebao bi se sastajati jednom godišnje, naizmjence u Tokiju i Bruxellesu. Zajednički odbor treba donijeti svoj poslovnik.

               2.3.Predviđeni akt Zajedničkog odbora

               Svrha je predviđenog akta donijeti, u skladu s člankom 42. stavkom 5. Sporazuma, poslovnik na kojem se temelji organizacija Zajedničkog odbora kako bi se Sporazum mogao provesti.

               3.Stajalište koje treba zauzeti u ime Unije

               Stajalište koje treba zauzeti u ime Unije trebalo bi biti usmjereno na donošenje poslovnika Zajedničkog odbora. Stajalište se treba temeljiti na nacrtima odluka Zajedničkog odbora.

               4.PRAVNA OSNOVA, SUPSIDIJARNOST I PROPORCIONALNOST

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali mogu „presudno utjecati na sadržaj propisa koje donese zakonodavac Unije”
                  1
               .

               4.1.2.Primjena na ovaj predmet

               Zajednički odbor tijelo je osnovano Sporazumom o strateškom partnerstvu između Europske unije i njezinih država članica, s jedne strane, i Japana, s druge strane.

               Akt koji Zajednički odbor treba donijeti akt je koji proizvodi pravne učinke. Razlog je tomu što Zajednički odbor u skladu s člankom 42. stavkom 2. točkom (g) Sporazuma treba donijeti odluke koje su obvezujuće za stranke Sporazuma.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovna pravna osnova predložene odluke članak 218. stavak 9. UFEU-a.

               4.2.Materijalnopravna osnova

               4.2.1.Načela

               Materijalnopravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnopravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Poslovnik se odnosi na opće funkcioniranje tijela osnovanog na temelju sporazuma. Stoga područje kojim je predviđena odluka obuhvaćena mora biti određeno s obzirom na Sporazum kao cjelinu
                  2
               .

               Uzimajući u obzir broj i prirodu odredaba Sporazuma koje se odnose na ZVSP, glavni cilj i sadržaj predviđenog akta odnose se na gospodarsku, financijsku i tehničku suradnju s trećim zemljama.  To je slučaj unatoč činjenici da se potpisivanje Sporazuma temeljilo na članku 37. UEU-a i članku 212. stavku 1. UFEU-a. Ocjena se promijenila s obzirom na naknadnu presudu Suda u predmetu C-244/17 Komisija protiv Vijeća (Kazahstan). Stoga je materijalnopravna osnova predložene odluke članak 212. stavak 1. UFEU-a.

               4.3.Zaključak

               Pravna osnova predložene odluke stoga bi trebao biti članak 212. stavak 1. UFEU-a u vezi s člankom 218. stavkom 9. UFEU-a.

               2019/0055 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Zajedničkom odboru osnovanom Sporazumom o strateškom partnerstvu između Europske unije i njezinih država članica, s jedne strane, i Japana, s druge strane, u pogledu donošenja njegova poslovnika

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 212. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o strateškom partnerstvu između Europske unije i njezinih država članica, s jedne strane, i Japana, s druge strane
                  3
                („Sporazum”), potpisan je u Tokiju 17. srpnja 2018. i privremeno se primjenjuje od 1. veljače 2019.

               (2)Člankom 42. stavkom 1. Sporazuma osniva se Zajednički odbor koji koordinira sveobuhvatno partnerstvo koje se temelji na Sporazumu („Zajednički odbor”).

               (3)Člankom 42. stavkom 5. Sporazuma propisuje se da Zajednički odbor treba donijeti svoj poslovnik.

               (4)Trebalo bi što prije donijeti poslovnik Zajedničkog odbora kako bi se osigurala učinkovita provedba Sporazuma.

               (5)Primjereno je utvrditi stajalište koje treba zauzeti u ime Unije u okviru Zajedničkog odbora jer će se poslovnikom odrediti funkcioniranje Zajedničkog odbora, koji je nadležan za upravljanje Sporazumom i osiguravanje njegove pravilne provedbe,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije na prvom sastanku Zajedničkog odbora osnovanog na temelju članka 42. Sporazuma o strateškom partnerstvu između Europske unije i njezinih država članica, s jedne strane, i Japana, s druge strane, u pogledu donošenja njegova poslovnika, jest da se podrži donošenje poslovnika Zajedničkog odbora, kako je naveden u nacrtu odluke Zajedničkog odbora priloženom ovoj Odluci.

               Članak 2.

               Ova Odluka upućena je Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Predmet C-399/12 Njemačka protiv Vijeća (OIV), ECLI:EU:C:2014:2258, točke 61.–64.

                     (2)

                        Predmet C-244/17 Komisija protiv Vijeća (Kazahstan), ECLI:EU:C:2018:662, točka 40.

                     (3)

                        SL L 216, 24.8.2018., str. 4.

    ---documentbreak---

               EUROPSKA KOMISIJA
            Bruxelles, 22.2.2019.
            COM(2019) 105 final
            PRILOG

            Prijedlogu odluke Vijeća
            o stajalištu koje u ime Europske unije treba zauzeti u Zajedničkom odboru osnovanom Sporazumom o strateškom partnerstvu između Europske unije i njezinih država članica, s jedne strane, i Japana, s druge strane, u pogledu donošenja njegova poslovnika

               PRILOG

               ODLUKA br. 1/2019
                  ZAJEDNIČKOG ODBORA OSNOVANOG
                  SPORAZUMOM O STRATEŠKOM PARTNERSTVU IZMEĐU EUROPSKE UNIJE I JAPANA

               оd …

               o donošenju poslovnika

               ZAJEDNIČKI ODBOR,

               uzimajući u obzir Sporazum o strateškom partnerstvu između Europske unije i njezinih država članica, s jedne strane, i Japana, s druge strane
                  1
                („Sporazum”), a posebno njegov članak 42.,

               budući da:

               (1)Dijelovi Sporazuma primjenjuju se do stupanja na snagu od 1. veljače 2019.

               (2)Kako bi se osigurala učinkovita primjena do stupanja na snagu Sporazuma, trebalo bi osnovati Zajednički odbor što je prije moguće.

               (3)U skladu s člankom 42. stavkom 5. Sporazuma Zajednički odbor stoga bi trebao donijeti svoj poslovnik,

               DONIO JE OVU ODLUKU:

               1.Donosi se poslovnik Zajedničkog odbora kako je utvrđeno u Prilogu.

               2.Odluka će stupiti na snagu na dan donošenja.

               Potpisano u …

                     Za Zajednički odbor

                     Supredsjednici

               Prilog Odluci br. 1/2019

               Sporazum o strateškom partnerstvu
                  između Europske unije i njezinih država članica, s jedne strane,
                  i Japana, s druge strane

               Poslovnik Zajedničkog odbora

               Članak 1.

               Zadaće i sastav

               1.Zajednički odbor obavlja zadaće propisane člankom 42. Sporazuma o strateškom partnerstvu između Europske unije i njezinih država članica, dalje u tekstu „stranka Unija”, s jedne strane, i Japana, s druge strane („Sporazum”).

               2.Zajednički odbor činit će predstavnici stranaka.

               Članak 2.

               Predsjednik

               Zajedničkim odborom supredsjedat će predstavnici stranke Unije s jedne strane i Japana s druge strane. Dalje u tekstu zajedno „stranke” i pojedinačno „stranka”.

               Članak 3.

               Sastanci

               1.Zajednički odbor obično će se sastajati jednom godišnje, naizmjence u Tokiju i Bruxellesu, na datum utvrđen konsenzusom. Sastajat će se i na zahtjev bilo koje stranke konsenzusom.

               2.Zajednički odbor obično će se sastajati na razini viših službenika osim ako stranke drukčije odluče.

               Članak 4.

               Javnost

               Osim ako stranke drukčije odluče, sastanci Zajedničkog odbora neće biti javni.

               Članak 5.

               Tajnici

               Predstavnik Europske službe za vanjsko djelovanje i predstavnik Ministarstva vanjskih poslova Japana djelovat će zajednički kao tajnici Zajedničkog odbora. Sva dolazna i odlazna komunikacija supredsjednikâ Zajedničkog odbora prosljeđuje se tajnicima.

               Članak 6.

               Sudionici

               1.Prije svakog sastanka tajnici obavješćuju supredsjednike o predviđenom sastavu delegacije svake stranke.

               2.Ako je to prikladno te uz konsenzus, stručnjacima ili predstavnicima relevantnih subjekata može se uputiti poziv da prisustvuju sastancima Zajedničkog odbora kao promatrači ili kako bi pružili informacije o određenoj temi.

               Članak 7.

               Dnevni red sastanaka

               1.Supredsjednici će sastaviti privremeni dnevni red za svaki sastanak.

               2.Privremeni dnevni red odredit će se najkasnije petnaest dana prije početka sastanka.

               3.Zajednički odbor donijet će konačni dnevni red na početku svakog sastanka. U dnevni red moguće je uključiti i točke koje se ne nalaze na privremenom dnevnom redu ako stranke tako odluče.

               4.Supredsjednici mogu odlučiti skratiti rokove iz stavka 2. ako je to potrebno.

               Članak 8.

               Zapisnik

               1.Tajnici će zajedno sastaviti zapisnik sa svakog sastanka što je prije moguće, a najkasnije dva mjeseca od završetka svakog sastanka, osim ako se konsenzusom ne odluči drukčije. Nacrt zapisnika u pravilu će uključivati konačni dnevni red i sažetak rasprava u okviru svake točke dnevnog reda.

               2.Nacrt zapisnika stranke odobravaju u pisanom obliku što je prije moguće, a najkasnije dva mjeseca od završetka svakog sastanka, osim ako se konsenzusom ne odluči drukčije.

               Članak 9.

               Odluke i preporuke

               1.U okviru svojih funkcija i zadaća u skladu s člankom 42. Sporazuma Zajednički odbor će, prema potrebi, donijeti preporuke i odluke. Zvat će se „Odluka” ili „Preporuka”, nakon čega slijedi serijski broj, datum donošenja i opis predmeta. U svakoj će se preporuci ili odluci navesti datum njezina stupanja na snagu.

               2.Zajednički odbor donosi preporuke i odluke konsenzusom.

               3.Zajednički odbor može odlučiti donositi preporuke i odluke putem pisanog postupka razmjenom nota između supredsjednika Zajedničkog odbora.

               4.Supredsjednici će donositi preporuke i odluke Zajedničkog odbora u pisanom obliku.

               5.Svaka stranka može odlučiti objaviti preporuke i odluke Zajedničkog odbora u bilo kojem prikladnom mediju.

               Članak 10.

               Troškovi

               1.Svaka će stranka podmiriti troškove nastale zbog sudjelovanja na sastancima Zajedničkog odbora u pogledu osoblja, putovanja i dnevnica kao i u pogledu poštanskih i telekomunikacijskih troškova.

               2.Troškove povezane s organizacijom sastanaka i umnožavanjem dokumenata snosit će stranka koja je domaćin sastanka.

               Članak 11.

               Radne skupine

               1.Zajednički odbor može odlučiti osnovati radne skupine kako bi mu pomogle u izvršavanju zadaća.

               2.Zajednički odbor može odlučiti o ukidanju bilo koje radne skupine koju je osnovao ili utvrditi ili izmijeniti njezine nadležnosti.

               3.Radne skupine izvješćuju Zajednički odbor nakon svakog sastanka.

               Članak 12.

               Izmjena poslovnika

               Stranke mogu izmijeniti poslovnik u skladu s člankom 9.

                     (1)

                        SL EU L xxx, xx.xx.xxxx., str. x.


               EUROPSKA KOMISIJA
            Bruxelles, 8.3.2019.
            COM(2019) 111 final
            2019/0061(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Međunarodnoj komisiji za očuvanje atlantskih tuna i o stavljanju izvan snage Odluke 10974/1/14 REV 1

               OBRAZLOŽENJE

               1.Predmet prijedloga

               Ovaj se Prijedlog odnosi na odluku o utvrđivanju stajališta koje treba zauzeti u ime Unije na sastancima Međunarodne komisije za očuvanje atlantskih tuna (ICCAT) u razdoblju 2019.–2023. u vezi s predviđenim donošenjem mjera očuvanja i upravljanja.

               2.Kontekst prijedloga

               2.1.Međunarodna konvencija za očuvanje atlantskih tuna

               Međunarodnom konvencijom za očuvanje atlantskih tuna (Konvencija ICCAT-a) osnovan je ICCAT, a cilj mu je promicati suradnju na očuvanju populacija tune i skuše u Atlantskom oceanu na razinama koje omogućuju najviši održivi ulov za hranu i u druge svrhe. Konvencija je stupila na snagu 21. ožujka 1969.

               Unija je postala stranka ICCAT-a nakon što je odobrila Konvenciju u skladu s Odlukom Vijeća od 9. lipnja 1986.
                  1
               .

               2.2.Međunarodna komisija za očuvanje atlantskih tuna

               ICCAT je tijelo osnovano Konvencijom ICCAT-a za donošenje obvezujućih odluka („preporuke”) o očuvanju i upravljanju ribarstvom u njegovoj nadležnosti. Takve mjere mogu postati obvezujuće za Uniju.

               Kao ugovorna strana ICCAT-a Unija ima pravo sudjelovanja i glasanja. ICCAT odluke donosi konsenzusom.

               2.3.Odluke ICCAT-a

               ICCAT je ovlašten za donošenje preporuka za očuvanje i upravljanje ribarstvom u njegovoj nadležnosti, a one su obvezujuće za ugovorne strane.

               U skladu s člankom VIII.2 Konvencije ICCAT-a preporuke stupaju na snagu šest mjeseci nakon datuma na koji je ICCAT o njima obavijestio ugovorne strane. Preporuke nisu obvezujuće za ugovorne strane ako one podnesu i potvrde prigovor na preporuku. Ako većina ugovornih strana podržava prigovor, preporuka ne proizvodi učinke.

               3.Stajalište koje treba zauzeti u ime Unije

               Stajalište koje treba zauzeti u ime Unije na godišnjim sastancima regionalnih organizacija za upravljanje ribarstvom (RFMO-i) trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice za stajalište Unije na višegodišnjoj osnovi, a ono te se zatim izmjenjuje za svaki godišnji sastanak na temelju neslužbenih dokumenata Komisije o kojima raspravlja radna skupina Vijeća.

               Za ICCAT taj je pristup uveden Odlukom Vijeća 10974/1/14 REV 1 od 20. lipnja 2014., kojom je utvrđeno stajalište Unije u ICCAT-u za razdoblje 2014.–2018. Odluka sadržava opća načela i smjernice, ali u mjeri u kojoj je to moguće uzimaju se u obzir i posebnosti ICCAT-a. Nadalje, u njoj je utvrđen standardni postupak za godišnje utvrđivanje stajališta Unije, na zahtjev država članica.

               Odlukom 10974/1/14 REV 1 predviđeno je preispitivanje stajališta Unije prije godišnjeg sastanka 2019. Stoga se ovim Prijedlogom utvrđuje stajalište Unije u ICCAT-u za razdoblje 2019.–2023. i zamjenjuje Odluka 10974/1/14 REV 1.

               U Odluci 10974/1/14 REV 1 obuhvaćena su načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  2
                te su u obzir uzeti ciljevi utvrđeni u Komunikaciji Komisije o vanjskoj dimenziji ZRP-a
                  3
               . Osim toga, stajalište Unije usklađeno je s Ugovorom iz Lisabona.

               U trenutačnom preispitivanju uzimaju se u obzir, kad je riječ o utjecaju ribarstva, Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  4
               ”, Zajednička komunikacija Visokog predstavnika Unije za vanjske poslove i sigurnosnu politiku i Komisije pod naslovom „Međunarodno upravljanje oceanima: plan za budućnost naših oceana
                  5
               ” i zaključci Vijeća o toj zajedničkoj komunikaciji
                  6
               .

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               „Akti koji proizvode pravne učinke” obuhvaćaju akte koji proizvode pravne učinke na temelju pravila međunarodnog prava koja se primjenjuju na predmetno tijelo te instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac EU-a”
                  7
               .

               4.1.2.Primjena u predmetnom slučaju

               ICCAT je tijelo osnovano na temelju sporazuma, odnosno Konvencije ICCAT-a.

               Akti koje je ICCAT pozvan donositi akti su koji proizvode pravne učinke. Akti će biti obvezujući na temelju međunarodnog prava u skladu s člankom VIII. Konvencije ICCAT-a te, s obzirom na to da preporuke ICCAT-a mogu dopuniti, izmijeniti ili zamijeniti obveze utvrđene u postojećem zakonodavstvu EU-a, mogu presudno utjecati na sadržaj sljedećih akata:

               ·Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje
                  8
               ;

               ·Uredba Vijeća (EZ) br. 1224/2009 o uspostavi sustava kontrole Unije za osiguranje sukladnosti s pravilima zajedničke ribarstvene politike
                  9
               ;

               ·Uredba (EU) 2017/2403 Europskog parlamenta i Vijeća o održivom upravljanju vanjskim ribarskim flotama
                  10
               ;

               ·Uredba (EU) 2016/1627 Europskog parlamenta i Vijeća o višegodišnjem planu oporavka plavoperajne tune u istočnom Atlantiku i Sredozemnom moru te o stavljanju izvan snage Uredbe Vijeća (EZ) br. 302/2009
                  11
               ;

               ·Uredba Vijeća (EZ) br. 1936/2001 o utvrđivanju mjera nadzora ribolova određenih stokova vrlo migratornih riba
                  12
               ;

               ·Uredba Vijeća (EZ) br. 520/2007 o utvrđivanju tehničkih mjera za očuvanje određenih stokova vrlo migratornih vrsta i stavljanju izvan snage Uredbe (EZ) br. 973/2001
                  13
                i

               ·Uredba Vijeća (EZ) br. 1984/2003 o uvođenju sustava statističkog praćenja trgovine iglunom i velikookom tunom u Zajednici
                  14
               .

               Predviđenim se aktima ne dopunjuje i ne mijenja institucionalni okvir Konvencije ICCAT-a.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova odluke na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako taj akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, to jest onoj koju zahtijeva glavni ili prevladavajući cilj ili element.

               4.2.2.Primjena u predmetnom slučaju

               Glavni cilj i sadržaj predviđenog akta odnose se na ribarstvo. Uredba (EU) br. 1380/2013 pravna je osnova kojom su uređena načela koja se trebaju odražavati u tom stajalištu.

               Stoga je materijalna pravna osnova predložene odluke članak 43. stavak 2. UFEU-a. Odluka će zamijeniti Odluku 10974/1/14 REV 1, koja obuhvaća razdoblje 2014.–2018.

               4.3.Zaključak

               Pravna osnova predložene odluke trebao bi biti članak 43. stavak 2. UFEU-a u vezi s člankom 218. stavkom 9. UFEU-a.

               2019/0061 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Međunarodnoj komisiji za očuvanje atlantskih tuna i o stavljanju izvan snage Odluke 10974/1/14 REV 1

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Odlukom Vijeća od 9. lipnja 1986.
                  15
                Europska zajednica sklopila je Međunarodnu konvenciju za očuvanje atlantskih tuna (Konvencija ICCAT-a), kojom je osnovana Međunarodna komisija za očuvanje atlantskih tuna (ICCAT).

               (2)ICCAT je nadležan za donošenje mjera kojima se osigurava dugoročno očuvanje i održivo iskorištavanje ribolovnih resursa na području primjene Konvencije ICCAT-a te zaštita morskih ekosustava u kojima se ti resursi nalaze. Takve mjere mogu postati obvezujuće za Uniju.

               (3)Uredbom (EU) br. 1380/2013 Europskog parlamenta i Vijeća
                  16
                 predviđeno je da Unija osigura da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi i koristi za zapošljavanje te doprinos dostupnosti opskrbe hranom. Osim toga predviđeno je da Unija primjenjuje predostrožni pristup upravljanju ribarstvom i nastoji osigurati da iskorištavanje živih morskih bioloških resursa obnavlja i održava populacije izlovljavanih vrsta iznad razina koje mogu osigurati najviši održivi prinos. Nadalje, predviđeno je da Unija poduzima mjere upravljanja i očuvanja na temelju najboljih dostupnih znanstvenih savjeta, da podržava razvoj znanstvenog znanja i savjetovanja te da postupno napusti prakse odbacivanja ulova i promiče ribolovne metode koje pridonose selektivnijem ribolovu, najvećem mogućem izbjegavanju i smanjenju neželjenog ulova te ribolovu s manjim utjecajem na morski ekosustav i ribolovne resurse. Uz to, u Uredbi (EU) br. 1380/2013 izričito je predviđeno da Unija te ciljeve i načela treba primjenjivati u svojoj vanjskoj politici u području ribarstva.

               (4)Kako je navedeno u Zajedničkoj komunikaciji Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana
                  17
               ” i u zaključcima Vijeća o toj zajedničkoj komunikaciji
                  18
               , promicanje mjera za potporu i povećanje učinkovitosti regionalnih organizacija za upravljanje ribarstvom (RFMO-i) i, ako je relevantno, poboljšanje njihova upravljanja ključno je za djelovanje Unije u tim forumima.

               (5)U Komunikaciji Komisije Europskom parlamentu, Vijeću, Europskom gospodarskom i socijalnom odboru i Odboru regija pod naslovom „Europska strategija za plastiku u kružnom gospodarstvu
                  19
               ” navedene su konkretne mjere za smanjenje količine plastike i onečišćenja mora, kao i gubitka ili ostavljanja ribolovnog alata u moru.

               (6)Primjereno je utvrditi stajalište koje u ime Unije treba zauzeti na sastancima ICCAT-a za razdoblje 2019.–2024. jer će mjere očuvanja koje donese ICCAT biti obvezujuće za Uniju te mogu presudno utjecati na sadržaj zakonodavstva Unije, odnosno Uredbe Vijeća (EZ) br. 1005/2008
                  20
               ; Uredbe Vijeća (EZ) br. 1224/2009
                  21
               ; i Uredbe (EU) 2017/2403 Europskog parlamenta i Vijeća
                  22
               . Uredba (EU) 2016/1627 Europskog parlamenta i Vijeća
                  23
               ; Uredbe Vijeća (EZ) br. 1936/2001
                  24
               ; Uredbe Vijeća (EZ) br. 520/2007
                  25
               ; i Uredbe Vijeća (EZ) br. 1984/2003
                  26
               , jer preporuke koje donese ICCAT mogu dopuniti, izmijeniti ili zamijeniti obveze predviđene u postojećem zakonodavstvu EU-a.

               (7)Trenutačno je stajalište koje u ime Unije treba zauzeti na sastancima ICCAT-a utvrđeno Odlukom Vijeća 10974/1/14 REV 1
                  27
               . Primjereno je Odluku 10974/1/14 REV 1 staviti izvan snage i zamijeniti je novom odlukom za razdoblje 2019.–2023.

               (8)Budući da se priroda ribolovnih resursa na području primjene Konvencije ICCAT-a mijenja i da je stoga potrebno u stajalištu Unije uzeti u obzir nove događaje, uključujući nove znanstvene i druge relevantne podatke koji su predstavljeni prije ili tijekom sastanaka ICCAT-a, trebalo bi u skladu s načelom lojalne suradnje među institucijama Unije, sadržanom u članku 13. stavku 2. Ugovora o Europskoj uniji (UEU), utvrditi postupke za godišnje usklađivanje stajališta Unije za razdoblje 2019.–2023.,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti na sastancima Međunarodne komisije za očuvanje atlantskih tuna (ICCAT) utvrđeno je u Prilogu I. ovoj Odluci.

               Članak 2.

               Godišnje usklađivanje stajališta koje Unija treba zauzeti na sastancima ICCAT-a provodi se u skladu s Prilogom II.

               Članak 3.

               Stajalište Unije utvrđeno u Prilogu I. preispituje i, ako je potrebno, revidira Vijeće na prijedlog Komisije najkasnije do godišnjeg sastanka ICCAT-a 2024.

               Članak 4.

               Odluka 10974/1/14 REV 1 od 20. lipnja 2014. stavlja se izvan snage.

               Članak 5.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća od 9. lipnja 1986. o pristupanju Zajednice Međunarodnoj konvenciji za očuvanje atlantskih tuna kako se izmjenjuje Protokolom u prilogu Završnog akta Konferencije punomoćnika država stranaka Konvencije potpisane u Parizu 10. srpnja 1984. (SL L 162, 18.6.1986., str. 33.).

                     (2)

                        Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)

                        COM(2011) 424, 13.7.2011.

                     (4)

                        COM(2018) 28 final, 16.1.2018.

                     (5)

                        JOIN(2016) 49 final, 10.11.2016.

                     (6)

                        7348/1/17 REV 1, 24.3.2017.

                     (7)

                        Presuda Suda od 7. listopada 2014., Njemačka / Vijeće, C-399/12, ECLI:EU:C:2014:2258, točke od 61. do 64.

                     (8)

                        SL L 286, 29.10.2008., str. 1.

                     (9)

                        SL L 343, 22.12.2009., str. 1.

                     (10)

                        SL L 347, 28.12.2017., str. 81.

                     (11)

                        SL L 252, 16.9.2016., str. 1.

                     (12)

                        SL L 263, 3.10.2001., str. 1.

                     (13)

                        SL L 123, 12.5.2007., str. 3.

                     (14)

                        SL L 295, 13.11.2003., str. 1.

                     (15)

                        Odluka Vijeća od 9. lipnja 1986. o pristupanju Zajednice Međunarodnoj konvenciji za očuvanje atlantskih tuna kako se izmjenjuje Protokolom u prilogu Završnog akta Konferencije punomoćnika država stranaka Konvencije potpisane u Parizu 10. srpnja 1984. (SL L 162, 18.6.1986., str. 33.).

                     (16)

                        Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (17)

                        JOIN(2016) 49 final od 10.11.2016.

                     (18)

                        7348/1/17 REV 1 od 24.3.2017.

                     (19)

                        COM(2018) 28 final, 16.1.2018.

                     (20)

                        Uredba Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.).

                     (21)

                        Uredba Vijeća (EZ) br. 1224/2009 od 20. studenoga 2009. o uspostavi sustava kontrole Unije za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).

                     (22)

                        Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).

                     (23)

                        Uredba (EU) 2016/1627 Europskog parlamenta i Vijeća od 14. rujna 2016. o višegodišnjem planu oporavka plavoperajne tune u istočnom Atlantiku i Sredozemnom moru te o stavljanju izvan snage Uredbe Vijeća (EZ) br. 302/2009 (SL L 252, 16.9.2016., str. 1.).

                     (24)

                        Uredba Vijeća (EZ) br. 1936/2001 od 27. rujna 2001. o utvrđivanju mjera nadzora ribolova određenih stokova vrlo migratornih riba (SL L 263, 3.10.2001., str. 1.).

                     (25)

                        Uredba Vijeća (EZ) br. 520/2007 od 7. svibnja 2007. o utvrđivanju tehničkih mjera za očuvanje određenih stokova vrlo migratornih vrsta i stavljanju izvan snage Uredbe (EZ) br. 973/2001 (SL L 123, 12.5.2007., str. 3.).

                     (26)

                        Uredba Vijeća (EZ) br. 1984/2003 od 8. travnja 2003. o uvođenju sustava statističkog praćenja trgovine iglunom i velikookom tunom u Zajednici (SL L 295, 13.11.2003., str. 1.).

                     (27)

                        Odluka Vijeća od 20. lipnja 2014. o stajalištu koje treba zauzeti u ime Europske unije u Međunarodnoj komisiji za očuvanje atlantskih tuna (ICCAT).

    ---documentbreak---

               EUROPSKA KOMISIJA
            Bruxelles, 8.3.2019.
            COM(2019) 111 final
            PRILOZI

            Prijedlogu odluke Vijeća
            o stajalištu koje u ime Europske unije treba zauzeti u Međunarodnoj komisiji za očuvanje atlantskih tuna i o stavljanju izvan snage Odluke 10974/1/14 REV 1

               PRILOG I.

               Stajalište koje u ime Unije treba zauzeti u Međunarodnoj komisiji za očuvanje atlantskih tuna (ICCAT)

               1.NAČELA

               Unija u okviru ICCAT-a:

               a) djeluje u skladu s ciljevima i načelima Unije utvrđenima u okviru zajedničke ribarstvene politike (ZRP), posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu, kako bi se u najvećoj mogućoj mjeri izbjegao i smanjio neželjeni ulov i postupno napustila praksa odbacivanja ulova te kako bi se utjecaj ribolovnih aktivnosti na morske ekosustave i njihova staništa smanjio na najmanju moguću razinu, te promicanjem gospodarski održivog i konkurentnog ribolova Unije kako bi se osigurao primjeren životni standard za osobe koje ovise o ribolovnim aktivnostima te uzeli u obzir interesi potrošača;

               b) radi na primjerenom uključivanju dionika u pripremnu fazu izrade mjera ICCAT-a i osigurava da su mjere donesene u okviru ICCAT-a u skladu s Konvencijom ICCAT-a;

               c) osigurava da su mjere donesene u okviru ICCAT-a usklađene s međunarodnim pravom, a posebno s odredbama Konvencije UN-a o pravu mora iz 1982., Sporazuma UN-a iz 1995. u pogledu očuvanja i upravljanja pograničnim ribljim stokovima i vrlo migratornim ribljim stokovima te Sporazuma o promicanju usklađivanja ribarskih plovila na otvorenom moru s međunarodnim mjerama očuvanja i upravljanja iz 1993. i Sporazuma Organizacije za hranu i poljoprivredu o mjerama države luke iz 2009.;

               d) promiče stajališta koja su u skladu s najboljim praksama regionalnih organizacija za upravljanje ribarstvom (RFMO-i) na istom području;

               e) nastoji ostvariti usklađenost i sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno u području vanjskih odnosa, zapošljavanja, okoliša, trgovine, razvoja, istraživanja i inovacija;

               f)osigurava poštovanje međunarodnih obveza Unije;

               g) postupa u skladu sa zaključcima Vijeća od 19. ožujka 2012. o Komunikaciji Komisije o vanjskoj dimenziji zajedničke ribarstvene politike
                  1
               ;

               h) nastoji stvoriti jednake uvjete za flotu Unije na području primjene Konvencije na temelju istih načela i standarda koji se primjenjuju na temelju zakonodavstva Unije te promicati ujednačenu provedbu tih načela i standarda;

               i) postupa u skladu sa Zajedničkom komunikacijom Visokog predstavnika Unije za vanjske poslove i sigurnosnu politiku i Europske komisije pod naslovom „Međunarodno upravljanje oceanima: plan za budućnost naših oceana”
                  2
                i zaključcima Vijeća o toj zajedničkoj komunikaciji
                  3
                te promiče mjere za potporu i povećanje učinkovitosti ICCAT-a i, ako je relevantno, poboljšava njegovo upravljanje i rad (osobito u znanosti, sukladnosti, transparentnosti i donošenju odluka) kao doprinos održivom upravljanju oceanima u svim njegovim dimenzijama;

               j) promiče bolju koordinaciju između RFMO-a i regionalnih konvencija o moru te, prema potrebi, suradnju sa svjetskim organizacijama u okviru njihovih ovlaštenja, a osobito promiče suradnju s Komisijom OSPAR, Komisijom HELCOM i Konvencijom iz Barcelone, u kojima je Unija isto tako ugovorna strana;

               k)promiče koordinaciju i suradnju s drugim RFMO-ima za tunu u pitanjima od zajedničkog interesa, posebno ponovnom aktivacijom takozvanog postupka iz Kobea za RFMO-e za tunu i njegovim proširivanjem na sve RFMO-e.

               2.SMJERNICE

               Unija nastoji, prema potrebi, podupirati donošenje sljedećih mjera od strane ICCAT-a:

               a) mjere očuvanja i upravljanja ribolovnim resursima na području primjene Konvencije ICCAT-a na temelju najboljih dostupnih znanstvenih savjeta, uključujući ukupni dopušteni ulov (TAC) i kvote ili napor za žive morske biološke resurse koje regulira ICCAT, kojima bi se ako je moguće do 2015. i progresivno i postupno najkasnije do 2020. ostvarila ili zadržala stopa iskorištenosti koja može osigurati najviši održivi prinos. Prema potrebi, te mjere očuvanja i upravljanja obuhvaćaju posebne mjere za stokove izložene prelovu kako bi ribolovni napor ostao u skladu s dostupnim ribolovnim mogućnostima;

               b) mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene Konvencije, uključujući popis plovila koja obavljaju takav ribolov;

               c) mjere praćenja, kontrole i nadzora na području primjene Konvencije ICCAT-a kako bi se osigurala učinkovitost kontrole i sukladnost s mjerama donesenima u okviru ICCAT-a;

               d) mjere za smanjenje negativnih posljedica ribolovnih aktivnosti i akvakulture na morsku bioraznolikost i morske ekosustave i njihova staništa, uključujući mjere za smanjenje onečišćenja mora i sprečavanje bacanja plastike u more te smanjenje utjecaja plastike koja se nalazi na moru na morsku bioraznolikost i ekosustave i zaštitne mjere za osjetljive morske ekosustave na području primjene Konvencije ICCAT-a u skladu s rezolucijama Opće skupštine UN-a, mjere za najveće moguće izbjegavanje i smanjivanje neželjenog ulova, osobito osjetljivih morskih vrsta, te za postupno napuštanje prakse odbacivanja ulova;

               e)mjere za kontrolu uporabe uređaja za privlačenje ribe (FAD uređaji), osobito radi poboljšanja prikupljanja podataka, kvantificiranja i praćenja uporabe FAD uređaja, smanjenja posljedica na osjetljive stokove tune, ublažavanja njihovih potencijalnih posljedica na ciljne i neciljne vrste te na ekosustav i smanjenja morskog otpada;

               f)mjere za smanjenje posljedica ostavljenog, izgubljenog ili na drugi način odbačenog ribolovnog alata u oceanu i olakšavanje pronalaženja i uklanjanja takvog alata;

               g) mjere kojima je cilj zabrana ribolova koji se obavlja samo radi izlova peraja morskog psa i kojima se zahtijeva da se svi morski psi iskrcaju sa svim perajama prirodno povezanima s trupom;

               h)preporuke, prema potrebi i u mjeri u kojoj je to dopušteno u skladu s relevantnim osnivačkim dokumentima, kojima se potiče provedba Konvencije o radu u ribolovu Međunarodne organizacije rada (ILO);

               i) dodatne tehničke mjere koje se temelje na savjetima pomoćnih tijela i radnih skupina ICCAT-a.

               PRILOG II.

               Godišnje usklađivanje stajališta Unije koje treba zauzeti

               na sastancima Međunarodne komisije za očuvanje atlantskih tuna

               Prije svakog sastanka ICCAT-a, kada se to tijelo pozove na donošenje odluka koje bi za Uniju mogle postati obvezujuće, poduzimaju se potrebni koraci kako bi se u stajalištu koje u ime Unije treba iznijeti uzele u obzir najnovije znanstvene i druge relevantne informacije dostavljene Europskoj komisiji, u skladu s načelima i smjernicama utvrđenima u Prilogu I.

               U tu svrhu i na temelju tih podataka Europska komisija Vijeću ili njegovim pripremnim tijelima pravovremeno prije svakog sastanka ICCAT-a dostavlja pisani dokument u kojem se utvrđuju pojedinosti predloženog usklađivanja stajališta Unije za raspravu i prihvaćanje pojedinosti stajališta koje treba iznijeti u ime Unije.

               Ako na sastanku ICCAT-a ili na licu mjesta nije moguće postići dogovor kako bi se u stajalištu Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final od 10.11.2016.

                     (3)

                        7348/1/17 REV 1 od 24.3.2017.